জমিদারী আমলের জমিদারী টিপিক্যাল ব্যক্তিত্বের অধিকারী হয়েও একজন ব্যতিক্রমী স্বভাব ও লোক ব্যবহারে আদর্শ স্থানীয় ছিলেন ঘুঘুডাঙ্গায় চৌধুরী পরিবারের অন্যতম বিশিষ্ট সদস্য খাঁন বাহাদুর সেরাজউদ্দিন চৌধুরী। ১৯১৬ সালে ম্যাট্রিক পাশ করেন জিলা স্কুল থেকে। প্রজাদরদী, পরোপকারী ও লোকপ্রিয়তার তার সুনাম ছিল। সমকালীন জেলার মুসলমান চৌধুরীগণের মত তিনিও ছিলেন মুসলিমলীগ পন্থী নেতা তথা কর্মীও। রাজনীতি ক্ষেত্রে তার আত্মত্যাগ ছিল দৃষ্টান্তমুলক। ১৯৪৬ সালে প্রাদেশিক আইন সভার নির্বাচন হয়, যেটা ছিল পাকিস্তান অর্জনের লক্ষ্যে চুড়ান্ত শর্তপূর্ণ নির্বাচন। কেন্দ্রীয় লীগ মনোনীত প্রার্থী ছিলেন হাসান আলী। নির্বাচনী প্রতিদ্বন্দ্বীতায় সেরাজউদ্দিন চৌধুরীরও ফিল্ড ছিল সম্ভাবনায় উজ্জ্বল। কিন্তু সেমসাইড নির্বাচন অনুষ্ঠানের বিবেচনায় হাসান আলীর অনুকূলে স্বীয় প্রার্থীতা প্রত্যাহার করেন। হাসান আলী বিজয়ী হন-প্রাদেশিক মন্ত্রীও হন। ঘুঘুডাঙ্গা সেরাজউদ্দিন ট্রাষ্ট তার স্মৃতিতে গঠিত একটি প্রতিষ্ঠান। তিনি ১৯৮০ খ্রীষ্টাব্দে মৃত্যু বরণ করেন। dinajpur.gov.bd